ઇન્ટરનેશનલ ડેસ્કઃ બ્રાઝિલના પ્રેસિડન્ટ પદના ઉમેદવાર જેર બોલ્સાનારો પર ગુરૂવારે એક કેમ્પેઇન રેલી દરમિયાન જીવલેણ હુમલો કરવામાં આવ્યો છે. જ્યૂઝ ડે ફોરા શહેરમાં રેલી દરમિયાન જેરને ટોળાંએ ઉંચકી લીધા હતા. આ દરમિયાન જ કોઇએ તેઓના પેટના નીચેના ભાગે ચાકૂથી જીવલેણ ઘા કર્યો હતો. બ્રાઝિલના ફાર-રાઇટ ઉમેદવારની આ ઘટના બાદ સર્જરી કરવામાં આવી હતી અને તેઓની હાલત હજુ પણ ગંભીર છે. આગામી મહિને યોજાનારી ચૂંટણીમાં પ્રચાર કરી રહેલા આ ઉમેદવારના લિવરને ગંભીર નુકસાન થયું છે.